Jan Wiborg

Jan Fredrik Wiborg (født 9. oktober 1944, død 21. juni 1994 i København) var en norsk sivilingeniør. Han tok eksamen som elektroingeniør ved Eidgenössische Technische Hochschule i Sveits i 1969 og videreutdannet seg senere i Norge, Sverige og USA. Wiborg fordypet seg innenfor flere fagfelt, men hovedsakelig spesialiserte han seg på systemsikkerhet og kvalitetssikring. Han arbeidet for en rekke norske og internasjonale selskaper, bl.a. Veritas-gruppen, Geco og Agip.

På begynnelsen av 1990-tallet fikk Wiborg i oppdrag å kvalitetssikre siktmålingene som Meteorologisk institutt hadde gjort på Hurum i forbindelse med lokaliseringen av den nye storflyplassen på Østlandet. Han kom til at målingene var feil og arbeidet i flere år med å overbevise Stortinget om at beslutningen om å legge flyplassen på Gardermoen var tatt på feil premisser.  

Wiborg ble funnet død i København 21. juni 1994 nedenfor vinduet til sitt hotellrom, som var knust. Dansk politi etterforsket aldri dødsfallet som mistenkelig, men slo fast at han hadde blitt drevet til selvmord.Rapport vedr. dødsfald, Politikreds nr. 2, Ordenspolitiet, Fredriksberg, 26.7.1994.http://www.aftenposten.no/nyheter/iriks/En-samfunnsfiende-Aftenpostens-artikkel-fra-1999-7679620.html  En stortingsoppnevnt kommisjon (Smith-kommisjonen) støttet senere denne konklusjonen.Rapport til Stortinget fra kommisjonen som ble nedsatt av Stortinget for å foreta en bred gjennomgang av utredning, planlegging, prosjektering og utbygging av ny hovedflyplass for Østlandet og Gardermobanen. (Rapport avgitt til Stortingets presidentskap 1.3.2001 og tilleggsrapport avgitt til Stortingets presidentskap 4.4.2001.)

Stortingsrepresentant Hallgrim Berg har i 1996 hevdet at Wiborg ikke begikk selvmord, men ble drept, og det samme har forfatter Knut Lindh i 2014.http://www.aftenposten.no/nyheter/iriks/2014-Forfatter-Knut-Lindh-Jan-Fredrik-Wiborg-ma-ha-blitt-drept-7679675.html

 Wiborg-saken 

Wiborg-saken oppsto på 1990-tallet da Jan Fredrik Wiborg mente å kunne bevise at Stortinget ble ført bak lyset da det omgjorde sitt vedtak om å bygge Østlandets nye storflyplass på Hurum og i stedet valgte Gardermoen.

Wiborg mente at siktmålingene som Meteorologisk institutt foretok på Hurum var manipulert til Gardermoens fordel.

 Referanser 

 Litteratur 


Kategori:Norske bygningsingeniører
Kategori:Varslere (arbeidsliv)
Kategori:Fødsler i 1944
Kategori:Dødsfall i 1994